มันนี่ทูเดย์
นายลักษณ์ วจนานวัช ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผย
20 มิ.ย. 2558

ธกส.ลุยแก้หนี้สินเกษตรกร 4.7 หมื่นล้าน
นายลักษณ์ วจนานวัช ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยถึงการแก้ปัญหาหนี้สินเกษตรกรรายย่อยผ่าน ธ.ก.ส. จนถึงวันที่ 12 มิ.ย. 2558 จาก 3 โครงการ อาทิ โครงการปลดหนี้เกษตรกรรายย่อยที่ไม่มีศักยภาพ ปรับปรุงโครงสร้างหนี้เกษตรกรที่มีศักยภาพต่ำ และขยายเวลาชำระหนี้ผู้ที่ได้รับผลกระทบจากการงดทำนาปรังและยางพาราตกต่ำ ได้ช่วยเกษตรกรแล้ว 2.95 แสนราย เงินต้น 4.76 หมื่นล้านบาท หรือ 40% ของเป้า 8.18 แสนราย
ทุนสำรองพุ่ง 1,700 ล้านเหรียญสหรัฐ
ธนาคารแห่งประเทศไทย (ธปท.) รายงานฐานะเงินทุนสำรองระหว่างประเทศ ณ วันที่ 12 มิ.ย. อยู่ที่  1.609 แสนล้านเหรียญสหรัฐ หรือราว 5.423 ล้านล้านบาท เพิ่มขึ้น 1,700 ล้านเหรียญสหรัฐ ด้านฐานะซื้อเงินตราต่างประเทศล่วงหน้าสุทธิลดลง 100 ล้านเหรียญสหรัฐ อยู่ที่ 1.8 หมื่นล้านเหรียญสหรัฐ นักวิเคราะห์คาดว่า ทุนสำรองที่เพิ่มขึ้นน่าจะเป็นเพราะการซื้อเงินเหรียญสหรัฐเพื่อดูแลเงินบาทที่แข็งค่าขึ้น